Diari Oficial de la Generalitat Valenciana


Sumari del DOGV 8673, del 08-11-2019 (2019/10792)

RESOLUCIÓ de 29 d'octubre de 2019, de la Direcció Territorial de València, d'adjudicació d'assentaments apícoles gratuïts a les forests de la Generalitat Valenciana disponibles després de la primera adjudicació de 2019 a la província de València.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8673

Data del DOGV
:   08-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10748


Data del document
:   29-10-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * apicultura

RESOLUCIÓ de 29 d'octubre de 2019, de la Direcció Territorial de València, d'adjudicació d'assentaments apícoles gratuïts a les forests de la Generalitat Valenciana disponibles després de la primera adjudicació de 2019 a la província de València. [2019/10450]  
Vista la Resolució de 19 de juliol de 2019, de la Direcció Territorial de València, d'adjudicació i denegació d'assentaments apícoles gratuïts a les forests de la Generalitat Valenciana disponibles a partir de l'1 de setembre de 2019 a la província de València.  
Vist l'annex III de la resolució esmentada en el qual es recull la llista d'assentaments apícoles gratuïts a les forests de la Generalitat Valenciana l'adjudicació dels quals ha quedat deserta.  
Vistes les sol·licituds presentades de conformitat amb el que estableix l'apartat tercer de la resolució esmentada, s'emet un informe favorable i es proposa:  
Vist l'informe proposta de la Secció Forestal, amb el vistiplau del Servei Territorial de Medi Ambient, de data 22 d'octubre de 2019, d'adjudicació d'assentaments apícoles gratuïts a les forests de la Generalitat Valenciana disponibles després de la primera adjudicació de 2019 a la província de València.  
Fent ús de la competència que tinc atribuïda segons el que preveu l'article 4.5 del Decret 71/2011, resolc:  
  
Primer  
Adjudicar l'aprofitament dels assentaments apícoles sol·licitats a les forests de la Generalitat Valenciana de la província de València indicats en l'annex I.  
  
Segon  
Els aprofitaments hauran de dur-se a terme d'acord amb les condicions següents:  
1. El període d'aprofitament estarà comprés entre la data de la notificació d'aquesta resolució i el 31 d'agost de 2022, tots dos inclosos.  
  
2. Excepte causes de força major degudament justificades, els adjudicataris hauran d'ocupar els assentaments abans del 30 de novembre d'aquest any. Transcorregut aquest termini sense que la instal·lació s'haja dut a terme, l'assentament quedarà lliure i es podrà adjudicar a una altra persona interessada, seguint els criteris de valoració establits en el Decret 71/2011.  
3. L'assentament dels ruscos estarà condicionat als treballs que es puguen executar en aquestes forests. Els adjudicataris hauran d'assumir les instruccions del Servei Territorial de Medi Ambient de València, de la Conselleria d'Agricultura, Desenvolupament Rural, Emergència Climàtica i Transició Ecològica.  
En tot allò no previst en aquesta autorització, cal ajustar-se al que es disposa en:  
- La Llei 3/1993, forestal de la Comunitat Valenciana.  
- El Decret 71/2011, de 10 de juny, del Consell, pel qual s'estableix la gratuïtat dels aprofitaments apícoles a les forests de propietat de la Generalitat.  
- El Decret 12/1987, de 2 de febrer, del Consell de la Generalitat, pel qual es regula i s'ordena l'activitat apícola a la Comunitat Valenciana.  
- El Reial decret 209/2002, de 22 de febrer, pel qual s'estableixen normes d'ordenació de les explotacions apícoles.  
- L'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
- Les disposicions que regulen actualment l'activitat apícola a la Comunitat Valenciana, independentment de les condicions o limitacions que puga establir qualsevol norma de caràcter general que es dicte i entre en vigor durant la vigència de l'aprofitament que s'autoritza.  
  
  
Contra aquesta resolució, que no posa fi a la via administrativa, es pot interposar un recurs d'alçada davant del director general de Gestió del Medi Natural i d'Avaluació Ambiental, en el termini d'un mes comptador a partir de la publicació d'aquesta resolució, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 29 d'octubre de 2019.- El director territorial: Javier Civera Martínez.